วิกิพีเดีย:สอนการใช้งาน (แบบเก่า)/หน้าพูดคุย

หน้าอภิปราย (หรือ หน้าพูดคุย) เป็นคุณลักษณะสำคัญของวิกิพีเดีย เปิดให้สามารถอภิปรายบทความและประเด็นอื่นกับชาววิกิพีเดียคนอื่นได้ แต่มิใช่ที่สำหรับเป็นห้องแชต แท่นปราศรัย สนามรบหรือที่อภิปรายทั่วไปเกี่ยวกับหัวข้อบทความ
หากคุณมีคำถาม ความกังวลหรือความเห็นเกี่ยวข้องกับการพัฒนาบทความ ให้ใส่โน้ตในหน้าอภิปรายของบทความ มิใช่หน้าบทความเอง คุณทำอย่างนั้นได้โดยคลิกแถบ "อภิปราย" บนสุดของหน้า ไม่ต้องกังวลว่าลิงก์จะเป็นสีแดง คุณสามารถสร้างหน้าอภิปรายได้หากยังไม่มีก่อนหน้านี้
หากคุณกำลังตอบความเห็นของผู้อื่น ให้ใส่ความเห็นของคุณใต้ความเห็นของเขา คุณควรจัดย่อหน้าให้เหมาะสม (ดูส่วนด้านล่าง) หากคุณมิได้กำลังตอบความเห็นของผู้อื่น แต่กำลังโพสต์เรื่องใหม่ ใช้แถบ "เพิ่มส่วนใหม่" บนสุดของหน้าอภิปรายเพื่อสร้างส่วนใหม่ ซึ่งจะไปยังล่างสุดของหน้าโดยอัตโนมัติ
คุณควรลงลายเซ็นความเห็นของคุณเสมอโดยพิมพ์  สำหรับชื่อผู้ใช้และตราเวลา จากนั้น เมื่อคุณคลิก "บันทึก" ลายเซ็นของคุณจะถูกแทรกอัตโนมัติ หรือหาไม่แล้ว โพสต์ของคุณจะยังปรากฏโดยไม่มีชื่อคุณ เพื่อความสะดวก มีปุ่มด้านบนกล่องแก้ไขด้วยไอคอนลายเซ็นซึ่งจะแทรก "--" เมื่อคลิก)
หากคุณไม่มีบัญชีผู้ใช้ หรือคุณมีแต่มิได้ล็อกอิน ที่อยู่ไอพีภายนอกของคอมพิวเตอร์คุณจะถูกใช้แทนลายเซ็นของคุณ เมื่อคุณพิมพ์  และบันทึกการแก้ไข และในกรณีนี้ ไม่ว่าคุณจะลงลายเซ็นต่อท้ายความเห็นของคุณหรือไม่ก็ตาม ที่อยู่ไอพีของคุณจะถูกบันทึกในประวัติของหน้าว่าได้ทำการแก้ไข หากคุณไม่ต้องการให้วิกิพีเดียบันทึกที่อยู่ไอพีของคุณในลักษณะนี้ที่ทุกคนสามารถมองเห็นได้ คุณก็ควรหาชื่อผู้ใช้สร้างบัญชีที่ไม่เสียค่าใช้จ่าย

**หน้าคุยกับผู้ใช้**
ผู้เขียนทุกคน (คือ ทุกคนที่มีชื่อผู้ใช้) มีหน้าคุยกับผู้ใช้ซึ่งผู้อื่นสามารถทิ้งข้อความได้ ซึ่งรวมถึงผู้ร่วมเขียนที่มิได้สร้างบัญชีด้วย หากบางคนทิ้งข้อความแก่คุณ คุณจะเห็นโน้ตพาดด้านบนของหน้าวิกิพีเดีย (หากคุณล็อกอิน) เขียนว่า "คุณมีข้อความใหม่" พร้อมกับลิงก์ไปยังหน้าคุยกับผู้ใช้ของคุณ
คุณสามารถตอบได้สองทาง ทางหนึ่ง คือ ใส่ข้อความไว้ในหน้าคุยกับผู้ใช้ของผู้ที่คุณกำลังตอบ อีกทางหนึ่ง คือ ใส่คำตอบของคุณไว้ในหน้าคุยกับผู้ใช้ของคุณเองใต้ข้อความแรก ทั้งสองทางพบทั่วไปในวิกิพีเดีย อย่างไรก็ดี พึงตระหนักว่าการตอบในหน้าคุยกับผู้ใช้ของคุณเองมีความเสี่ยงที่คู่สนทนาอาจไม่เห็นคำตอบของคุณ หากผู้ใช้นั้นไม่เข้ามาดูในหน้าคุยกับผู้ใช้ของคุณอีก หากคุณตั้งใจจะใช้วิธีนี้ เป็นความคิดที่ดีที่จะประกาศไว้บนสุดของหน้าพูดคุยของคุณ เพื่อที่ทุกคนจะทราบว่าเขาต้องจับตาดูหน้านั้นเพื่อดูการตอบของคุณ แทนที่จะได้รับคำตอบในหน้าของเขาเอง

**การย่อหน้า**
การย่อหน้าในหน้าพูดคุยนั้นจะช่วยให้ข้อความอ่านได้ง่ายขึ้น โดยปกติแล้วการย่อหน้ามักจะย่อหน้าเพิ่มอีกชั้นหนึ่งจากผู้ซึ่งถามคำถาม ซึ่งการย่อหน้าสามารถทำได้หลายวิธี ได้แก่

**การย่อหน้าปกติ**
วิธีย่อหน้าที่ง่ายสุดคือการใช้เครื่องหมายทวิภาค (โคลอน) (:) ในส่วนเริ่มต้นของข้อความ โดยจำนวนย่อหน้าเข้ามาจะขึ้นอยู่กับจำนวนเครื่องหมายที่ใส่ 
ดังตัวอย่างเช่น
ซึ่งจะแสดงผล
 ข้อความนี้จัดเรียงชิด
: ย่อหน้าเข้ามา
:: ย่อหน้าเข้ามาอีกนิด
โดยในวิกิพีเดียภาษาไทยจะแตกต่างจากวิกิพีเดียอื่นตรงที่ ถ้าไม่ใส่เครื่องหมายใดเลย ทางโปรแกรมจะย่อหน้าเข้ามาอัตโนมัติเหมือนการเขียนประโยคในภาษาไทย 
เช่น
ซึ่งจะแสดงผล
ข้อความปกติ
: ย่อหน้าเข้ามา
:: ย่อหน้าเข้ามาอีกนิด
----

**ย่อหน้าแบบใช้ดอกจัน**
นอกจากย่อหน้าแบบพื้นฐานแล้ว ยังสามารถใช้เครื่องหมายดอกจัน(*) ในการช่วยย่อหน้าได้ โดยการใช้งานใช้เช่นเดียวกับการใช้เครื่องหมายทวิภาค
ตัวอย่าง
แสดงผล- ข้อความแรก- ข้อความที่สอง
** ข้อความย่อยของข้อความที่สอง- ข้อความที่สาม
----

**ย่อหน้าแบบใช้ตัวเลข**
การย่อหน้าวิธีนี้โดยใช้เครื่องหมายชาร์ป (#) ในการช่วยจัดย่อหน้า โดยส่วนใหญ่จะใช้ในลักษณะการนับหรือใช้ในการโหวต โดยตัวเลขจะถูกจัดลำดับเองอัตโนมัติ 
 ตัวอย่าง
 แสดงผลเป็น
# ข้อความแรก
# ข้อความที่สอง
## ข้อความย่อยของข้อความที่สอง
# ข้อความที่สาม

**ตัวอย่างบทสนทนา**
ข้อความด้านล่างเป็นตัวอย่างบทสนทนา
 ค่าหัวของมิฮอว์ค 900,000,000 ล้าน นี่ผมว่าข้อมูลไม่ตรงนะครับ จำได้ว่าที่เคยอ่านมาทางหนังสือยังไม่มีการเปิดเผยข้อมูลนี้ คิดว่าอาจจะมีการเขียนเล่น -- นายโจ 19:09, 5 ตุลาคม 2550 (ICT)
: ลองอ่านดูในวิกิภาษาอังกฤษและญี่ปุ่นในเนื้อหาเดียวกัน ก็ไม่มีการเขียนส่วนนี้นะคะ คิดว่าคงมีการใส่ผิดแหง -- น้องเป้ 19:46, 5 ตุลาคม 2550 (ICT)
:: งั้นผมว่าผมลบออกเลยละกันนะครับส่วนนี้ แล้วถามอีกเรื่องหนึ่ง เครื่องประดับที่ใช้นี้ควรเป็นแบบไหนครับ -- นายโจ 22:01, 5 ตุลาคม 2550 (ICT)
::: น่าจะเป็นเพชร ไม่ก็พลอยนะคะ -- Ply 06:12, 6 ตุลาคม 2550 (ICT)

**หน้าโครงการอื่น**
นอกเหนือจากหน้าอภิปราย มีหมวดหมู่อื่นบางหมวดที่เป็นหน้าเบื้องหลังที่ช่วยให้ชาววิกิพีเดียสื่อสารกัน และมีหลายบทบาทในการสร้างวิกิพีเดีย พื้นที่เหล่านี้มักเรียกว่า เนมสเปซ เช่น "เนมสเปซพูดคุย"
หน้าในเนมสเปซวิกิพีเดีย (หรือ "เนมสเปซโครงการ") ให้สารสนเทศเกี่ยวกับวิกิพีเดียและวิธีการใช้
เนื้อหาที่เขียนในหน้าแม่แบบจะถูกแสดงในบทความที่มีการอ้างแม่แบบที่สอดคล้องกัน ตัวอย่างเช่น เนื้อหาที่เขียนในหน้า :แม่แบบ:ล็อก จะปรากฏในทุกบทความที่มีป้ายระบุ ล็อก คุณสามารถใช้ป้ายระบุที่สอดคล้องกันได้ในหลายบทความ คุณยังสามารถสร้างแม่แบบใหม่ได้ด้วย 

ทุกหน้าโครงการเหล่านี้มีหน้าพูดคุยเป็นของตัวเอง
สำหรับสารสนเทศเพิ่มเติม ดูที่ วิกิพีเดีย:เนมสเปซ
เรียนการใช้งานต่อด้วยข้อควรจำ→
6